

**MARIJAMPOLĖS SAVIVALDYBĖS ADMINISTRACIJOS DIREKTORIUS**

**ĮSAKYMAS**

**DĖL 2025 METŲ VAIKŲ VASAROS POILSIO, DALINAI FINANSUOJAMO SAVIVALDYBĖS BIUDŽETO LĖŠOMIS, ORGANIZAVIMO TVARKOS APRAŠO PATVIRTINIMO**

2025 m. gegužės 20 d. Nr. DV-439

Marijampolė

Vadovaudamasis Lietuvos Respublikos vietos savivaldos [įstatymo](https://www.e-tar.lt/portal/lt/legalAct/TAR.D0CD0966D67F/asr) 34 straipsnio 6 dalies 1 punktu, Marijampolės savivaldybės tarybos 2025–2027 m. strateginio veiklos plano, patvirtinto Marijampolės savivaldybės tarybos 2024 m. gruodžio 20 d. sprendimu Nr. 1-413 „Dėl Marijampolės savivaldybės 2025–2027 metų strateginio veiklos plano patvirtinimo“, 03 Švietimo programos 03.02.01 T uždaviniu „Teikti ir plėtoti gabių vaikų ugdymo, socializacijos, prevencijos, vasaros poilsio, pilietinio ir tautinio ugdymo paslaugas“, Marijampolės savivaldybės 2025 –2027 metų biudžeto, patvirtinto Marijampolės savivaldybės tarybos 2025 m. sausio 27 d. sprendimu Nr. 1-1 „Dėl Marijampolės savivaldybės 2025-2027 metų biudžeto patvirtinimo“, 03 Švietimo programos priemone 03.02.01.02. „Vaikų vasaros užimtumo programa“:

1. Tvirtinu 2025 metų vaikų vasaros poilsio, dalinai finansuojamo savivaldybės biudžeto lėšomis, organizavimo tvarkos aprašą (pridedama).

2. Nurodau, kad įsakymas per vieną mėnesį nuo paskelbimo (įteikimo) dienos, jeigu įstatymai nenustato kitaip, gali būti skundžiamas Lietuvos administracinių ginčų komisijos Kauno apygardos skyriui (adresu: L. Sapiegos g. 10, 44251 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba tiesiogiai Regionų administraciniam teismui bet kuriuose teismo rūmuose (Vilniaus rūmai, Žygimantų g. 2, Vilnius; Kauno rūmai, A. Mickevičiaus g. 8A, Kaunas; Klaipėdos rūmai, Galinio Pylimo g. 9, Klaipėda; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys), arba per Lietuvos teismų elektroninių paslaugų portalą [https://e.teismas.lt](https://e.teismas.lt/)) Lietuvos Respublikos administracinių bylų teisenos įstatymu nustatyta tvarka.

Administracijos direktorius Nerijus Mašalaitis

Živilė Baltuškonienė

Įsakymą paskelbti: Interneto svetainėje [x] ; TAR [ ]

PATVIRTINTA

Marijampolės savivaldybės

administracijos direktoriaus

2025 m. gegužės 20 d.

įsakymu Nr. DV-439

**2025 METŲ VAIKŲ VASAROS POILSIO, DALINAI FINANSUOJAMO SAVIVALDYBĖS BIUDŽETO LĖŠOMIS,** **ORGANIZAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. 2025 metų vaikų vasaros poilsio, dalinai finansuojamo savivaldybės biudžeto lėšomis, organizavimo tvarkos aprašas (toliau vadinama – Aprašas) nustato iš Savivaldybės biudžeto dalinai finansuojamo vaikų vasaros poilsio finansavimo, lėšų naudojimo, atskaitomybės ir atsakomybės tvarką.

2. Tikslas – vasaros atostogų metu užimti savivaldybės vaikus tenkinant jų pažinimo, lavinimosi, saviraiškos bei bendravimo poreikius.

3. Marijampolės savivaldybė dalinai finansuoja preliminariai 100 Marijampolės savivaldybės teritorijoje gyvenančių ir/ar bendrojo ugdymo mokyklose besimokančių vaikų 2025 metų vasaros poilsį.

4. Marijampolės savivaldybės vaikų vasaros poilsį organizuoja bei koordinuoja Marijampolės savivaldybės administracijos Švietimo, kultūros ir sporto skyrius.

5. Marijampolės savivaldybės vaikų vasaros poilsį vykdo asociacija „Sporto idėja“ (Ežero g. 23, Kaunas), poilsiavietėje VšĮ „Pušyno poilsiavietė“ (Jono Šileikos g. 1, Jadagoniai, LT – 53401 Kauno r.), laimėjusi Marijampolės savivaldybės administracijos skelbtą viešųjų pirkimų konkursą dėl Marijampolės savivaldybės vaikų 2025 metų vasaros poilsio organizavimo paslaugų pirkimo.

**II SKYRIUS**

**ASMENŲ KATEGORIJOS, KURIOMS GALI BŪTI SKIRIAMAS VASAROS POILSIS**

6. Iš Savivaldybės biudžeto dalinai finansuojamas vasaros poilsis prioriteto tvarka skiriamas Marijampolės savivaldybės teritorijoje gyvenantiems ir besimokantiems vaikams, vasaros poilsio metu esantiems ne jaunesniems kaip 7 metų ir ne vyresniems kaip 18 metų:

6.1. gaunantiems socialinę paramą;

6.2. šeimų, kurioms taikomas atvejo vadybos procesas, vaikams;

6.3. daugiavaikių (auginančių 3 ir daugiau vaikų) šeimų vaikams;

6.4. 2024-2025 mokslo metų savivaldybės dalykinių olimpiadų, konkursų, individualių sporto šakų varžybų laimėtojams, respublikinių, tarptautinių dalykinių olimpiadų, konkursų, individualių sporto šakų varžybų laimėtojams ir prizininkams (toliau – Gabieji vaikai).

7. Nesant prašymų atitinkančių Aprašo 6 punkto, dalinis finansavimas gali būti skiriamas prioritetų neturintiems Marijampolės savivaldybės teritorijoje gyvenantiems ir besimokantiems vaikams, vasaros poilsio metu esantiems ne jaunesniems kaip 7 metų ir ne vyresniems kaip 18 metų prašymams, atsižvelgiant į prašymų pateikimo datą ir laiką.

**III SKYRIUS**

**VAIKŲ 2025 METŲ VASAROS POILSIO ORGANIZAVIMAS**

8. Iš savivaldybės biudžeto skiriamomis lėšomis galima dalinai finansuoti asmenų, nurodytų šios tvarkos 6punkte, vaikų vasaros poilsį tik vieną kartą per metus.

9. Informacija apie priimamus prašymus pateikiama bendrojo ugdymo mokykloms, neformaliojo vaikų švietimo įstaigoms, skelbiama Marijampolės savivaldybės interneto svetainėje.

10. Prašymai „Skirti vaikų vasaros poilsio dalinį finansavimą“ priimami ir registruojami nuo 2025 m. gegužės 26 d. iki birželio 9 d. Savivaldybės administracijos el. p. paslauga@marijampole.lt (skenuotą arba pasirašytą el. kvalifikuotu parašu) arba atnešti į Marijampolės savivaldybės administraciją J. Basanavičiaus a. 1.

11. Dėl vaikų vasaros poilsio gali kreiptis:

11.1. asmenų, nurodytų šios tvarkos 6.1 papunktyje, tėvai (globėjai, rūpintojai), jeigu jų vaikui 2024-2025 mokslo metams buvo skirta socialinė parama mokiniams (kai pajamos vienam jų šeimos nariui per mėnesį neviršija 1,5 Lietuvos Respublikos Vyriausybės patvirtintų valstybės remiamų pajamų dydžio;

11.2. asmenų, nurodytų šios tvarkos 6.2, 6.3 ir 6.4 papunkčiuose tėvai (globėjai, rūpintojai) – nepriklausomai nuo gaunamų šeimos pajamų.

12. Vaikų vasaros poilsio trukmė poilsiavietėje VšĮ „Pušyno poilsiavietė“– 7 dienos. Nuo liepos 13 d. iki liepos 19 d. Priimama 100 vaikų. Skiriant dalinai savivaldybės biudžeto lėšomis finansuojamą 2025 metų vasaros poilsį, pirmumas teikiamas pagal 6 punkte nurodytus prioritetus bei ankstesnę registravimo datą turintiems išsamiai ir tiksliai užpildytiems prašymams.

13. Asmenys, kurie kreipiasi dėl vaikų vasaros poilsio dalinio finansavimo, Švietimo, kultūros ir sporto skyriui pateikia šiuos dokumentus:

13.1 visi asmenys – Prašymą „Skirti vaikų vasaros poilsio dalinį finansavimą“ (priedas) (toliau tekste – Prašymas).

13.2. asmenys, besikreipiantys dėl Gabiųjų mokinių vasaros poilsio dalinio finansavimo, pateikia 2024-2025 m. m. savivaldybės dalykinių olimpiadų, konkursų, individualių sporto šakų varžybų laimėtojų, respublikinių, tarptautinių dalykinių olimpiadų, konkursų, individualių sporto šakų varžybų laimėtojų ir/ar prizininkų diplomus/padėkas (ne daugiau 3-jų kopijų).

14. Asmenims, gaunantiems socialinę paramą mokiniams ir šeimoms, kurioms taikomas atvejo vadybos procesas, vaikams, besikreipiantiems dėl vaikų 2025 metų vasaros poilsio dalinio finansavimo, papildomų dokumentų pateikti nereikia. Šiuo atveju pateikiamas tik Prašymas.

15. Gauti Prašymai nagrinėjami Marijampolės savivaldybės administracijos Švietimo, kultūros ir sporto skyriuje. Prašymai, kuriuose neišsamiai ir netiksliai nurodyti duomenys, prie kurių nepateikti visi reikalaujami dokumentai, nenagrinėjami.

16. Vaikų, kuriems skiriamas dalinai savivaldybės biudžeto lėšomis finansuojamas 2025 metų vasaros poilsis, sąrašas (toliau tekste – Sąrašas) tvirtinamas Marijampolės savivaldybės administracijos direktoriaus įsakymu. Patvirtintas Sąrašas pateikiamas asociacijai „Sporto idėja“ el. p. sportideja@gmail.com , vykdančiai vaikų vasaros poilsį.

17. Tėvus (globėjus, rūpintojus) apie vaikams paskirtą dalinai finansuojamą vasaros poilsį informuoja Švietimo, kultūros ir sporto skyrius atsakingas specialistas. Informacija apie paskirtą dalinai finansuojamą vasaros poilsį teikiama Savivaldybės administracijos telefonu (+370 343) 90067, 90076.

18. Tėvams (globėjams, rūpintojams) raštu atsisakius jau paskirto dalinai finansuojamo vasaros poilsio Švietimo, kultūros ir sporto skyrius inicijuoja Sąrašo pakeitimus ir teikia juos tvirtinti Savivaldybės administracijos direktoriui.

**IV SKYRIUS**

**VAIKŲ 2025 METŲ VASAROS POILSIO FINANSAVIMAS**

19. Vaikų vasaros poilsis yra finansuojamas iš Marijampolės savivaldybės biudžeto lėšų ir vaikų tėvų (globėjų, rūpintojų) įmokų.

20. Tėvai (globėjai, rūpintojai) iki birželio 27 d. dienos tiesiogiai sumoka po 147,00Eur (šimtą keturiasdešimt septynis eurus) už vaiko kelialapį Marijampolės savivaldybės vaikų 2025 metų vasaros poilsį vykdančiai asociacijai „Sporto idėja“ (juridinio asmens kodas 302990917, sąskaitos Nr. LT15 4010 0510 0519 8065, Luminor Bank AS Lietuvos skyrius, banko kodas 40100), kuri gavusi tėvų įmoką, išrašo kelialapį.

21. Tėvams (globėjams, rūpintojams) ne vėliau kaip prieš 7 darbo dienas iki stovyklos pradžios raštu atsisakius vaikui jau paskirto dalinai finansuojamo vasaros poilsio ir savivaldybės administracijai pateikus informaciją apie vaikų, kurie turi teisę gauti dalinai finansuojamą vasaros poilsį, sąrašų pakeitimus, asociacija „Sporto idėja“ tėvams grąžina jų sumokėtą įnašą.

**V SKYRIUS**

**ATSISKAITYMAS IR ATSAKOMYBĖ**

22. Marijampolės savivaldybės administracija už kiekvieno vaiko, kuriam skiriamas dalinis vasaros poilsio finansavimas, poilsį asociacijai „Sporto idėja“ sumoka po 220,00 Eur (du šimtus dvidešimt eurų).

23. Marijampolės savivaldybės administracija savivaldybės lėšas vaikų vasaros poilsį vykdančiai asociacijai „Sporto idėja“ perveda pagal pateiktą elektroninę sąskaitą faktūrą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2025 metų vaikų vasaros poilsio, dalinai

finansuojamo savivaldybės biudžeto

lėšomis, organizavimo tvarkos aprašo

priedas

**(Prašymo skirti vaikų vasaros poilsio dalinį finansavimą prašymo forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareiškėjo vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas, telefono Nr., el. paštas)

Marijampolės savivaldybės administracijos

Švietimo, kultūros ir sporto skyriui

**P R A Š Y M A S**

**SKIRTI VAIKŲ VASAROS POILSIO DALINĮ FINANSAVIMĄ**

20\_\_\_ m. \_\_\_\_\_\_\_\_\_\_d.

Marijampolė

Prašau mano sūnui/~~(~~dukrai~~)~~ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nurodyti vaiko vardą, pavardę, tikslią gimimo datą, švietimo įstaigą, klasę)

sudaryti galimybę ilsėtis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įrašyti poilsiavietės pavadinimą)

[ ]  **šeima priklauso socialinę paramą mokiniams gaunančių šeimų grupei**

[ ]  **šeima daugiavaikė**, šeimoje auga \_\_\_\_\_\_\_\_\_ vaikai.

(įrašyti vaikų skaičių)

[ ]  **šeima priklauso** **šeimų, kurioms taikomas atvejo vadybos procesas, vaikams**

[ ]  **sūnus/dukra** einamų mokslo metų savivaldybės dalykinių olimpiadų, konkursų, individualių sporto šakų varžybų laimėtojas(a), respublikinių, tarptautinių dalykinių olimpiadų, konkursų, individualių sporto šakų varžybų laimėtojas(a) ir/ar prizininkas(ė)

Jeigu mano vaikui bus skirtas vasaros poilsis lengvatinėmis sąlygomis, įsipareigoju sumokėti dalį kelialapio kainos,

\_\_\_\_\_\_\_\_\_\_\_ Eur už skiriamą kelialapį.

(įrašyti sumą)

PRIDEDAMA (pažymėti ženkliuku X tinkamus punktus):

[ ]  Vaikų gimimo liudijimų kopijos

[ ]  Einamų mokslo metų savivaldybės dalykinių olimpiadų, konkursų, individualių sporto šakų varžybų laimėtojo, respublikinių, tarptautinių dalykinių olimpiadų, konkursų, individualių sporto šakų varžybų laimėtojo ir/ar prizininko diplomų kopijos (ne daugiau 3-jų kopijų).

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

**Jūsų asmens duomenų valdytojas:** Marijampolės savivaldybės administracija (juridinio asmens kodas 188769113, adresas: J. Basanavičiaus a. 1, 68307 Marijampolė, tel. +370 343 90 011, el. p. administracija@marijampole.lt). Marijampolės savivaldybės administracijos asmens duomenų apsaugos pareigūno kontaktai: duomenu.apsauga@marijampole.lt

Su asmens duomenų tvarkymo Marijampolės savivaldybės administracijoje politika galima susipažinti svetainėje <https://teisesaktai.marijampole.lt/document/55899>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_